Den Nord-Cimbriske Tilskuer, 1837-09-09
Politiske Nyheder. Spanien. De seneste Efterretninger fra dette Land lyde gunstig nok for de christiniske Vaa dens Held; men den indre Uenighed og Urolighed truer med at tilintetgjøre Alt, hertil kommer de militaire Oprør i forskjellige Stæder og at en almindelig Mangel paa Subordination truer Armeen med fuldkommen Opløsning. J Pampeluna er atter en Revolte udbrudt blandt Tropperne, hvori den commanderende General Sarsfeld og Oberst Mendivil er bleven massakreret af Soldaterne. Citadellet er i Oprørernes Magt. - Gaae vi til selve Hovedstaden, da fandt der den 20de Aug. nogle Uroligheder Sted paa Gaderne, og Raabet, lød: "Ned med Ministrene, ned med de frige Militaire, ned med den franske Ambassadeur!" men nogle af Skrigerne bleve arresterede, og den 26de var Staden fuldkommen rolig; men saavel Dronningen, som den bedre Deel af Nationen skal være misfornøiet med det ved militair Magt paatvungne Ministerium; og det hedder at Dronningen skal Natten ti den 21de August have gjort et Forsøg paa at flygte, for at begive sig til Esparteros Armee; men skal være bleven forhindret der ved en Nationalgaardistposts Aarvaagenhed. "Regentinden vil indsee" tilføies der: i hvilken Forvirring, det franske Cabinets Tilskyndelser har sat hende, stedse ængstelig for Pressen og Clubberne, har hun bestræbet sig for at undertrykke Demokratiet, i Madrid, hvilket de sidste Tildragelser have viist, har alt for liden Jndflydelse." National-Militsen og de offentlige Authoriteter modsætte sig det ny Ministeriums Befalinger, og de Cortes skulle være paa det høieste opbragt, og have i en Forsamling af 22de udstædt et Budskab til Dronningen, en Art Protestation mod de Officerers Opførsel, der have foranlediget Ministeriet Calatravas Afskedigelse. J denne Protestation erklæres de Officerers Fordringer, der have foranlediget samme for forbryderiske, og for at have krænket "Dronningens constitutionelle Forrettigheder, og Statens Grundlov." Den 23de om Morgenen blev et Lovforslag af 77 Deputerede hos Arguelles taget under Ventilation, hvori forlanges: 1) At Dronning Christine skulle træde tilbage i den private Stand, og et Regentskab af 5 af de Cortes udvælgende Medlemmer i den mindreaarige Dronnings Navn dannes, at Generalerne Espartero, La Hero, Ribero, van Halen og alle i Complottet interesserede Personer skal sættes under Anklage; alle Spaniere fra 16 til 40 Aar, opfordres til at gribe til Vaaben, alle Esparteros Officerer afsættes o. s. v. Jmidlertid gjør Partieaanden og dens Frembringelser i offentlige Blade det mere broget med Anliggendernes Gang, end det virkeligt er, og man erfarer at ihvorvel de fleste af de Jndividuer, der have været udnævnte til Ministre, have nægtet at modtage Portofenillen, saa er dog Cortes Medlem og den gamle Cortespræsident Gonzales udnævnt til Minister for det indenlandske Ministerium, og den vakkre General San Miguel er udnævnt til Krigsminister i General Esparters Sted, der har undslaaet sig for at modtage denne Post. Desværre synes Armeens Opløsning at gaae for sig med stærke Skridt, et stort Antal af Esparteros Soldater, skulle endnu opholde sig i Madrid, endskjøndt Divisionen selv befinder sig 12 Mile fra Hovedstaden. Generalernes Modløshed er steget til det høieste, begge Generalerne af Ny= og Gammelcastilien have taget deres Afskeed. En af de mærkeligste Efterretninger denne Gang, er at Engelænderne saa at sige ere Herrer af Barcelona. J Følge befaling fra Madrid er Fortet Atarazanas, der behersker Havnen og en stor Deel af Staden, overdraget til den engelske Admiral, der har lagt Besætning i Fortet; den engelske Eskadre i Havbugten ved Rosas er meget stærk, og har over 6000 Md. Landgangstropper ombord; blot Stationen for Barcelona tæller 5 engelske Linieskibe af første Rang, foruden mindre Krigskibe, saavel Don Carlos selv som den carlistiske Expedition trækker sig tilbage; den Sidste er gaart over Duero igjen, og Don Carlos hedder det nærmer sig Zaragossa og hans Tropper have kastet sig indi Bjergene ved Soria. J Valencia har Provindsial-Juntaen udstædt en heftig Adresse mod Dronningen; Baron de Meer, Generalerne Pug- og Castor have taget deres Afskeed; Gud veed hvad Enden bliver paa Partiernes Kamp! Norge. H. M. Kong Carl Johan har befalet at en Committee skal nedsættes i Christiania for at undersøge Criminal-Lovgivningen.